MISKOLCI EGYETEM ÁLLAM- ÉS JOGTUDOMÁNYI KAR
TANTÁRGYI TEMATIKA
2026/2027. tanév 1. félév; 
Tantárgy neve: Fogyasztóvédelmi és versenyjog;
MSc/BSc jogász osztatlan (nappali/levelező)

Tárgyfelelős intézet: 

Civilisztikai Tudományok Intézete (CTI)
Kereskedelmi Jogi Intézeti Tanszék (KER)


	
	Tantárgyelem: kötelező


	Tárgyfelelős: 
Dr. Barta Judit tszv. egyetemi tanár


	Közreműködő oktató(k): 
Dr. Halász Csenge e. adjunktus, Dr. Barta Judit tszv. e. tanár

	Javasolt félév: 
nappali-levelező: 9. félév – őszi
diplomás levelező: 7. félév - őszi

	Előfeltétel: 
nappali-levelező:
Kereskedelmi jog 2.
AJKER271N8, AJKER271L8, AJKER271D4


	Óraszám/hét: 
Nappali előadás: heti 1 óra, szerda 12,00-13,00
levelező előadás: 10 óra/félév
diplomás levelező előadás: 10 óra/félév

	Számonkérés módja: 
kollokvium


	Kreditpont: 
nappali-levelező: 3
diplomás levelező: 3

	Munkarend: 
nappali/levelező


	Tantárgy feladata és célja:
A tárgy oktatása felkészíti a joghallgatókat arra, hogy gyakorlati munkájuk során segítséget tudjanak adni a fogyasztóknak jogaikat és azok érvényesítését illetően, illetve támogatni tudják a vállalkozásokat a fogyasztókkal szembeni kötelezettségeik teljesítésében. Felismerik és megfelelő módon kezelni tudják a közérdekbe ütköző fogyasztói jogsértéseket. Az elsajátított ismeretek a hallgatók mindennapjaiban is felhasználhatók, személyes előnyökkel járnak. A Fogyasztóvédelmi jog előmozdítja a közjog és a magánjog kapcsolódásának jobb megértését, az egymásra épülő, de szétszórtan elhelyezkedő szabályok rendszerének megismerését. A tárgy bemutatja a Polgári jogban tanult általános szabályok (szerződéskötés, tájékoztatás, szerződésszegés, stb.) speciális érvényesülését egy olyan kapcsolatrendszerben, ahol a jog megkísérli ellensúlyozni a fogyasztó ismerethiányát és partnerénél gyengébb érdekérvényesítő képességét. 
A versenyjog a gazdasági tevékenységet szabályozó normarendszer, itt a jog a piac szereplői között zajló versenyt igyekszik mederben tartani. A tárgy az alapvető versenyjogi anyagi normák ismertetésére helyezi a hangsúlyt úgy, hogy az adott terület legjellemzőbb versenyjogi jogesetei is bemutatásra kerülnek. A jogesetek az anyagi jogszabályok megértését segítik és alkalmazásuk fő vonásait mutatják meg.

Fejlesztendő kompetenciák:
tudás: T11, T12, T13, T14, T15, 
képesség: K4, K5, K6, K7, K14, K18, K19, K20, K23, K25, K26, K29
attitűd: A4, A6, A16, A19
autonómia és felelősség: F4, F7


	Tantárgy tematikus leírása:

	Előadás nappali tagozaton: szerda 12,00-13,00 óráig, XXI A6 földszint 32

IX. 09. – Dr. Barta Judit 
A fogyasztóvédelmi jog célja, fogyasztóvédelem kialakulása, fejlődéstörténete.
A fogyasztói alapjogok. Fogyasztó fogalma.
Ptk. fogyasztóvédelmi szabályainak rendszere. 

IX. 16. – Dr. Halász Csenge 
Szavatosság (kellék), jótállás.
Termékszavatosság.

IX. 23. – Egyetemi sportnap 

IX. 30. – Dr. Barta Judit
Fogyasztó és vállalkozás közötti szerződések különös szabályai. 

X. 07. – Dr. Halász Csenge
A fogyasztóvédelmi törvény. 
A fogyasztói panasz érvényesítése, ügyfélszolgálat. Békéltetés.

X. 14. – Dr. Barta Judit
A fogyasztók tájékoztatása: árfeltüntetés, csomagolás, címkézés, használati és kezelési útmutató. 

X. 21. – Dr. Barta Judit
Termékbiztonság, termékfelelősség

X. 28. Rektori szünet

XI. 04. – Dr. Barta Judit
Tisztességtelen kereskedelmi gyakorlatok.

XI. 11. – Dr. Barta Judit
Versenytörvény személyi, tárgyi, területi hatálya. Európai versenyjog. Versenyügyekben eljáró szervek. 

XI. 18. – Dr. Barta Judit
Tisztességtelen piaci magatartások. Megtévesztés a versenyjogban. Megtévesztés a fogyasztóvédelemben.

XI. 25. –Dr. Barta Judit
Kartell. Engedékenységi politika.

XII. 02. – Dr. Barta Judit
Gazdasági erőfölénnyel való visszaélés.

XII. 09. – Dr. Barta Judit
Összefonódások ellenőrzése. GVH eljárása, jogkövetkezmények, compliance

Levelező tagozaton az előadásokat Dr. Barta Judit tartja.
26.11.13. 46. P 15.10 - 19.10e OnLine!
26.11.27. 48. P 15.10 - 19.10e OnLine!


	

	Félévközi számonkérés módja és értékelése:
Aláírás feltétele az előadásokon való, előírt jelenlét.
Az előadáson való jelenlét nappali tagozaton minden alkalommal katalógus formájában kerül ellenőrzésre.
Aki az előadásokon tartott katalógusról kettőnél több alkalommal hiányzott, az az előadások teljes anyagából, írásban beszámolni köteles, az aláírás megszerzéséért, a szorgalmi időszak utolsó hetében, az utolsó előadást követően. Sikertelen (60%-ot el nem érő) vagy elmulasztott pótlás az aláírás megtagadását vonja maga után. További pótlásra a tanszéki a vizsgaidőszak első két hetében egy-egy alkalmat biztosít.

Levelező tagozaton az aláírás feltétele legalább egy előadáson való jelenlét, amelyet az oktató katalógus formájában ellenőriz. Az a hallgató, aki nem kért egyéni tanulmányi rend keretében felmentést az előadások látogatása alól és egyetlen előadáson sem volt jelen, nem kap aláírást.
Az aláírás megszerzés írásbeli beszámolóval történik az előadások teljes anyagából, a szorgalmi időszak utolsó hetében. Sikertelen (60%-ot el nem érő) vagy elmulasztott pótlás az aláírás megtagadását vonja maga után. További pótlásra legfeljebb a vizsgaidőszak első két hetének utolsó napjáig van lehetőség, melyre a tanszék hetente egy alkalmat biztosít.

Egyéni tanrendesek esetében az aláírás feltétele a tárgyfelelős által a hallgató számára egyénileg kiadott írásbeli feladatsor megfelelő elkészítése. A feladatsor összpontszámának mind fogyasztóvédelem, mind versenyjogból legalább 60%-át el kell érni az aláíráshoz. A feladatok az előadások anyagához kapcsolódnak, versenyjog és fogyasztóvédelem témában. Az egyéni tanrendes hallgatóknak december 08-i héten kell a feladatsorért jelentkeznie Dr. Barta Judit egyetemi tanár egyetemi email címén (judit.barta@uni-miskolc.hu), és azt december 17-ig kell aláírva, megoldva leadnia, papír alapon fakkba betéve, vagy emailben szkennelve megküldve.

Kollokvium teljesítésének módja, értékelése:
A tantárgy számonkérésének módja: írásbeli vizsga, melynek minősítése ötfokozatú: (1) elégtelen, (2) elégséges, (3) közepes, (4) jó, (5) jeles. A vizsga két részből tevődik össze, fogyasztóvédelmi jogból, és versenyjogból. Mindkét részből, fogyasztóvédelem-versenyjog a maximális pontszám legalább 60%-át el kell érni az elégséges minősítéshez.
A teljes dolgozat összes pontszámának 70%-a szükséges a közepes (3) érdemjegy, 80% elérése szükséges a jó (4) érdemjegy, és 90% elérése szükséges a jeles (5) érdemjegy megszerzéséhez.

Az ismeretanyag átadása alkalmával a tételes jogszabályok bemutatásán és magyarázatán túl hazai és nemzetközi jogesetek, példák, versenyjogi joggyakorlat, bírói gyakorlat, szakirodalmi eredmények, friss hírek, stb. is ismertetésre kerülnek. Az előadások anyaga tematikus prezentáció keretében kerül leadásra, amelyben filmek, képek, diagramok, táblázatok, stb. is szerepelnek.

	Kötelező irodalom:
Előadások anyaga

Ajánlott irodalom:
- Fogyasztóvédelem
FAZEKAS JUDIT: Fogyasztóvédelmi jog 2.0. Gondolat Kiadó, Budapest, 2022.

FAZEKAS JUDIT: A magyar fogyasztóvédelmi szabályozás fejlődése a rendszerváltástól napjainkig. In Hamar Farkas – Hámori Antal (szerk.): A fogyasztók etikai és jogi védelme. Multidiszciplináris kihívások sokszínű válaszok on-line tanulmánykötet, 2015/3, BGF KVIK Közgazdasági Tanszéki Osztály Kiadó, Budapest.
https://epa.oszk.hu/03400/03448/00007/pdf/EPA03448_multidiszciplinaris_2015_3_028-059.pdf

HAJNAL ZSOLT: Fogyasztóvédelem. 2018, Nemzeti Közszolgálati Egyetem, Budapest.
https://nkerepo.uni-nke.hu/xmlui/bitstream/handle/123456789/7165/Fogyaszt%F3v%E9delem.pdf;jsessionid=49A5384E6F4EA0492E47439521FE8345?sequence=1

SZOBOSZLAI IZABELLA: Nincs mese - gyermekeknek szóló reklámok és a tisztességtelen kereskedelmi gyakorlat.
Fogyasztóvédelmi Jog 2021/3. – Tanulmány, uj.jogtar.hu

PÁZMÁNDI KINGA (szerk.): Magyar fogyasztóvédelmi és reklámjog. HVG-ORAC, Budapest, 2010.

DARÁZS LÉNÁRD: Digitális fogyasztóvédelem európai perspektívában. in Keserű Barna Arnold – Szoboszlai-Kiss Katalin (szerk.): SALUS VOCALIS Ünnepi tanulmányok Fazekas Judit tiszteletére.
https://dfk-online.sze.hu/images/Egyedi%20kiadv%C3%A1nyok/Fazekas_Judit_u_kotet/Fazekas_Judit_kulonszam_UNNEPI%20KOTET_2023.pdf

BARTA JUDIT: A pszichés nyomásgyakorlás, mint tisztességtelen kereskedelmi gyakorlat. 
in SALUS VOCALIS. Csegöldi indulás - Győri érkezés. Ünnepi Tanulmányok Fazekas Judit tiszteletére. Szerkesztők: Keserű Barna Arnold, Szoboszlai-Kiss Katalin. Győr, 2023. DOI: 10.59199/salusvocalis.2023.06
https://dfk-online.sze.hu/images/Egyedi%20kiadv%C3%A1nyok/Fazekas_Judit_u_kotet/Fazekas_Judit_kulonszam_UNNEPI%20KOTET_2023.pdf

SZIKORA VERONIKA - ÁRVA ZSUZSANNA (szerk.): A fogyasztók védelmének új irányai és kihívásai a XXI. században. 2018, Debreceni Egyetem Állam- és Jogtudományi Kar, Debrecen.
https://dea.lib.unideb.hu/server/api/core/bitstreams/0ee0aac2-33ef-4231-87f8-e28d2629fbcc/content

GELLÉN KLÁRA: Tisztességtelen kereskedelmi gyakorlatok az online térben – fókuszban a közösségi média. in In Medias Res, 2020/1.

PUSZTAHELYI RÉKA  CZIBRIK ESZTER: Online kereskedelmi gyakorlatok tisztességtelensége a Booking.com döntés tükrében. in MISKOLCI JOGI SZEMLE, 17. évfolyam, 2022. 1. szám. 

SZABÓ KENÉZ: Kereskedelmi gyakorlatok a tisztességtelenség határán. in Fogyasztóvédelmi Jog online, 2021/1. évf. 2. szám, és Wolters Cluwer Jogtar

BARTA JUDIT: A fogyasztókra leselkedő kiberveszélyek az e-kereskedelemben, különösen az online piacok körében.
H ΤΕΧΝΗ ΜΑΚΡΗ
Ünnepi tanulmányok Kecskés László 70. születésnapja tiszteletére
Szerkesztette: Benke József ISBN 978-615-01-7872-1 Pécs, 2023.

BARTA JUDIT: Az elektronikus úton történő szerződéskötés és a Ptk. In: Lamm Vanda - Sajó András szerk.: Studia in honorem Lajos Vékás HVG-ORAC Kiadó, Budapest, 2019. ISBN 978-963-258-475-1

BARTA JUDIT: A weboldalon keresztül kötött fogyasztói adásvételi szerződések egyes kérdéseiről. Tapasztalatok fogyasztóként, észrevételek jogászként. In: SECTIO JURIDICA ET POLITICA Tomus XXXVII/1. Kiadja: Miskolc University Press, Miskolc, 2019. HU ISSN 0866-6032
JUDIT FAZEKAS: 'The consumer credit crisis and unfair contract terms regulation – Before and after Kásler' (2017) 6 Journal of European Consumer and Market Law, Issue 3, pp. 99–106, Volume 6 (2017)

UJVÁRINÉ DR. ANTAL EDIT: Felelősségtan. Patrocinium Kiadó, Budapest, 2017.

SZABÓ PÉTER: A fogyasztó fogalma és a fogyasztói szerződés értékelésének egyes kérdései az Európai Unió Bíróságának néhány újabb döntése tükrében (EJ, 2017/1., 1-6. o.)

MÉSZÁROS PÁL EMIL: Az Európai Unió Bíróságának ítélkezése a tisztességtelen kereskedelmi gyakorlat, illetve tisztességtelen szerződési feltétel fogyasztókkal szembeni irányelveivel kapcsolatosan (EJ, 2019/3., 36-40. o.)

NÉMETH GABRIELLA: A platform általános szerződési feltételek átláthatóságának és érthetőségének néhány aktuális európai magánjogi kérdése (GJ, 2021/5., 18-23. o.)

Versenyjog
TÓTH TIHAMÉR: Uniós és magyar versenyjog. Budapest, Wolters Kluwer Hungary Kft., 2020. ISBN 978-963-295-948-1

NAGY CSONGOR ISTVÁN: Versenyjogi kézikönyv. HVG-ORAC, Budapest, 2021.
ISBN 978-963-258-536-9

TÓTH ANDRÁS: Kortárs magyar versenyjog. Kiadja a Nemzeti Közszolgálati Egyetem Ludovika Egyetemi Kiadó. ISBN 978-963-531-783-7 PDF (nyomtatott) ISBN 978-963-531-784-4 (elektronikus PDF) 


Miskolc, 2025. 08. 31.
								Prof. Dr. Barta Judit
